འི་རེ་བས། ཀ་ཁ་དང༌། སྦྱོར་ཀློག འཇམ་དབྱངས་གངས་བློ་མ་དང་
འབྲེལ་བའི་ཨ་ར་པ་ཙ། དགའ་ལྷ་དང་འབྲེལ་བའི་དམིགས་བརྩེ་མ་སོགས་བསླབས་
པའང་ཚེགས་མེད་དུ་མཁྱེན། རྗེ་ཉིད་ཀྱི་བཀའ་ལས་ཀྱང་ང་བྱིས་པའི་དུས་ནས་ཀྱང་
ཁྱེད་ཚོ་ནང་བཞིན་ཨ་མ་ལགས་དང༌། དགེ་རྒན་ནས་གཅེས་མདོག་ཁ་པོ་གནང་གི་
མེད། ཆུང་དུས་ཕ་མ་དང་དགེ་རྒན་བྱམས་དྲགས་ན་གང་ཡང་མི་ཤེས་པ་དེ་འདྲ་ཡོང་
གི་རེད་ཅེས། རྗེ་འདི་ཉིད་ཀྱི་སྐུ་ཚ་ཐུབ་བསྟན་དགེ་ལེགས་ལགས་སུ་གསུངས་མྱོང་
ཡོད། དགུང་ལོ་བདུན་ལ་ཕེབས་སྐབས་ཁྱིམ་ནི་ཉེས་པ་དུ་མའི་འབྱུང་ཁུངས་སུ་
གཟིགས་ནས། ༧གོང་ས་སྐྱབས་མགོན་པཎ་ཆེན་སྐུ་གོང་མ་ནས་མཁན་པོ་མཛད་དེ་
མཁན་སློབ་དགེ་འདུན་གྲངས་ཚང་བ་ལས། ཚིགས་སྔམ་དགེ་བསྙེན་དང་། བར་མ་
རབ་བྱུང་། དགེ་ཚུལ་གྱི་སྡོམ་པ་བཅས་དཀྱུས་གཅིག་ལ་མནོས་ཏེ་ཁྱིམ་ནས་ཁྱིམ་མེད་
པར་འབྱུང་སྟེ་རྒྱལ་བའི་བསྟན་པ་རིན་པོ་ཆེའི་སྒོ་རུ་ཞུགས་ནས་མཚན་བློ་བཟང་ཆོས་
འཕེལ་དུ་གསོལ། དེ་ནས་རི་ཁྲོད་དགའ་ལྡན་རྩེར་གྲྭ་གཞུག་མཛད། སྐབས་དེར་
བཀྲ་ཤིས་ལྷུན་པོ་ནས་དགེ་བའི་བཤེས་གཉེན་དཀེན་རྡོ་རྗེ་ལགས་གདན་ཞུས་ཀྱིས་
འདོན་ཆོས་སྤྱོད་ཀྱི་རིམ་པ་རྣམས་ལེགས་པར་བསླབས།
དགུང་ལོ་བཅུ་གསུམ་བཞེས་སྐབས་༧གོང་ས་སྐྱབས་མགོན་པཎ་ཆེན་སྐུ་གོང་
297

མ་ཐུབ་བསྟན་ཆོས་ཀྱི་ཉི་མ་བཞད་རླངས་མར་ལྷ་ཆབ་ཏུ་ཞབས་སོར་འཁོད་སྐབས་རྗེ་
བླ་མ་འདི་ལ་ཁྱེད་གཞོན་ནུའི་དུས་རི་ཁྲོད་དུ་བཞུགས་པ་ལས་གདན་སར་ཆོས་གཞུག་
མཛད་དེ་གཞུང་ལུགས་ཆེན་མོར་གསན་བསམ་མཛད་ན་ལེགས་ཚུལ་གྱི་བཀའ་ཕེབས་
པ་ལྟར་གདན་ས་ཆེན་པོ་བཀྲ་ཤིས་ལྷུན་པོར་སྔ་སྲོལ་ཆོས་སྤྱོད་རྒྱུག་འབུལ་སོགས་ཀྱི་
རིམ་པ་སྔོན་དུ་བཏང་ནས་གྲྭ་གཞུག་མཛད། སྤྲུལ་སྐུ་ཚེ་ཁག་མཛད་ན་གཏོང་གཞིའི་
ཞབས་འདེགས་ སྒྲུབ་དཀའ་བར་དགོངས་ནས་རི་ཁྲོད་བླ་མའི་མཚན་ཐོག་ནས་གྲྭ་
དཀྱུས་སུ་ཞུགས་ཆོག་པའི་སྙན་གསེང་ཞུས་ཀྱང་གཏོང་གཞིའི་ཐོག་སྐབས་དོན་འབྲེལ་
བ་བྱས་ཆོག་ཅིང་། རྟགས་རྟེན་གྱི་རྩ་བར་སྤྲུལ་སྐུའི་མཚན་ཐོགས་བཞེས་དགོས་
ཕེབས་པ་ལྟར་དྭངས་ལེན་ཞུས་ཏེ་རིང་མིན་གདན་སར་ཆིབས་ཁ་བསྒྱུར། བཀྲས་
པ་བཀྲས་ཚེ་གཉིས་ཤག་རོགས་དགེ་རྒན་དུ་བསྟེན་ཏེ་གྲྭ་ས་གྲྭ་ཚང་གི་སྒྲིག་ལམ་ཀུན་
དགོན་བཞད་པ་ཁང་ཚན་གྱི་གྲྭ་གྲས་དཀེན་ཚེ་རིང་ལགས་དང་། ལྕགས་པ་དྲུང་རམ་
སྤྱོད་གང་ཅིར་མིག་དཔེ་ཐོན་པ་ཞིག་མཛད། དེ་ནས་རྒྱ་ཁམས་དཀེན་ཆོས་གྲྭ་པ་དམ་
ཆོས་ལགས་དང་། དཀེན་སངས་རྒྱས་དཔལ་བཟང་ལགས། བསམ་བློ་དགེ་བཤེས་
བློ་བཟང་ཡོན་ཏན་ལགས་བཅས་ཡོངས་འཛིན་དུ་བསྟེན་ནས་འབད་བརྩོན་ཆེན་པོས་
བསྡུས་གཞུང་བསྡུས་ཚན་ཉེར་དྲུག་དཔེ་ཐོག་ཙམ་མིན་པའི་སློབ་གཉེར་བདར་ཤ་ཆོད་
ངེསམཛད་པ་མ་ཟད། ཐོས་བསམ་གླིང་གི་བསྡུས་གྲྭའི་བསྐྱོར་དཔོན་ཡང་མཛད།
དེ་ནས་རིགས་འབྲིང་། རིགས་ཆེན། ཊཱིཀྐ་བཅས་རིམ་པར་ཕེབས་ཏེ་སྐབས་དོན་གྱི་
གཞུང་ལ་སློབ་གཉེར་གནང་སྐབས་དཔེ་ཀློག་སྦམ་བཤད་ཙམ་ལ་ཆ་མ་བཞག་པས།
རྩ་འགྲེལ་ལྗགས་བསྐྱོར་བྱང་ཆུབ་པ་མཛད་དེ་༧གོང་ས་སྐྱབས་མགོན་སྐུ་གོང་མ་ཆེན་
པོར་སྔ་ཕྱིར་བསྡུས་ཚན་ཉེར་དྲུག་དང་། རྣམ་བགྲེལ་རྩ་བ། རྒྱན་འཇུག་གཉིས་རྒྱལ་
ཚབ་རྗེསམཛད་པའི་ཊཱིཀྐ་རྣམ་བཤད་ཐར་ལམ་གསལ་བྱེད་རྒྱུགས་འབུལ་མཛད་ཅིང་
298

བདོག་པའི་དངོས་པོ་གྱ་ནོམས་པ་ཡང་རྩལ། རིགས་གྲྭ་འབྲིང་པོ་བའི་བསྐྱོར་དཔོན་
གནང་སྟེ་ཐོས་གླིང་དམ་ཆེན་ཉིན་དང་པོར་འདུས་ཚོགས་སུ་བསྡུས་གྲྭའི་དམ་བཅའ་
འཇོག་པ་དང༌། རྩོད་པའི་སྐབས་ཀྱང༌། བུ་སྟོན་ཐམས་ཅད་མཁྱེན་པས། རྩོད་པས་
བསྟན་པ་འཛིན་པར་གསུངས་པ་ཡང་། །ལྟ་ངན་ལོག་པའི་ལམ་ལས་ཟློག་པ་སྟེ། །
རང་ཉིད་མཁས་འདོད་ཕ་རོལ་དམའ་དབབ་འདོད། །གཡོ་སྒྱུའི་རྩོད་པ་ཚིག་རྩུབ་
ངན་སེམས་ཅན། །ངག་འཆལ་སྣ་ཚོགས་སྨྲ་ཞིང་གཞན་རྒྱུད་བསྲེག །ད་ལྟའི་རྩོད་པ་
དེ་ཡང་དམྱལ་བའི་རྒྱུ། །ཞེས་གསུངས་པ་ལྟར། ཁ་ཕྱིར་ལྟར་མ་སོང་བར་གང་ཤེས་
ཐམས་ཅད་རང་རྒྱུད་འདུལ་ཐབས་ཀྱི་གདམས་ངག་ཏུ་འཆར་བ་ལ་འབད་པ་ ་གཙོ་
བོར་གནང་།
དགུང་གྲངས་ཉི་ཤུ་ལ་ཕེབས་འཕྲལ་༧གོང་ས་སྐྱབས་མགོན་ཆེན་པོ་རྗེ་བཙུན་
བློ་བཟང་ཐུབ་བསྟན་ཆོས་ཀྱི་ཉི་མ་དགེ་ལེགས་རྣམ་རྒྱལ་དཔལ་བཟང་པོ་མཆོག་ཉིད་
ཀྱི་མཁན་སློབ་སྦྲགས་མ་མཛད་ནས་ཁ་སྐོང་དུ་འོས་པའི་དགེ་འདུན་གྲངས་ཚང་བའི་
དབུས་སུ་ཡོངས་རྫོགས་དགེ་སློང་གི་དངོས་པོ་བཞེས་ཏེ་ཞལ་བཞེས་ཀྱི་དམ་སྡོམ་
རྣམས་སྤྱན་གྱི་འབྲས་བུ་ལྟར་སྲུང་བ་དང་ཐ་ན། ལྷམ་ཕུད་དང་། སྔ་ཆབ་ཕྱི་ཆབ་
དང་། རུང་ཆུ་འདེབས་པ་ཚུན་ཆད་ཀྱང་གནང༌། སྐབས་རེ་གཞན་ངོར་དགོང་ཟས་
བཞེས་པ་བྱུང་ཡང་བཅས་པ་ཁྱད་བསད་ཀྱི་ཉེས་པ་ཁེགས་ཕྱིར་ལོ་རེའི་ནང་ཟས་
གཅོད་ཀྱང་འགའ་རེ་གནང༌། དེ་བཞིན་སྤང་ལྟུང་ཡོ་བྱད་བྱིན་རླབས་སོགས་དམ་
པའི་ཕྱག་ལེན་གཙང་མ་བསྟར་ནས་འཕགས་པ་ཉེ་བར་འཁོར་གཉིས་པ་ལྟ་བུར་གྱུར།
ཉིན་རེ་བཞིན་ཕྱིན་དྲུག་གི་ཉམས་ལེན་གྱི་གནད་ཚང་བའི་གཏོར་མ་དང་། ཕུད་
མཆོད། དགོང་རེ་བཞིན་ཟ་བྱེད་མཁའ་འགྲོའི་སྦྱིན་བསྲེག ཉིན་མཚན་གྱི་ཐུན་དྲུག་
བླ་མའི་རྣལ་འབྱོར། ཟླ་རེ་བཞིན་གསང་སྔགས་རྒྱུད་པ་གྲྭ་ཚང་གི་སྔགས་པ་བཞི་
299

གདན་ཞུས་ཀྱི་གཟིམས་ ཤག་ ཏུ་གསང་བདེ་འཇིགས་གསུམ་དང༌། ཀུན་རིག་རྣམ་
པར་སྣང་མཛད་ཀྱི་བདག་འཇུག་བཅས་ཆག་མེད་མཛད། ཐོས་གླིང་གྲྭ་ཚང་གི་ཐུན་
མོང་མ་ཡིན་པའི་ཊཱིཀ་གྲར་ཕེབས་ནས། དེ་སྔའི་འཛིན་གྲྭ་དེའི་པུ་ཏི་ལྔའི་རྩ་བའི་
འདོན་རྒྱུན་དུ་རྣམ་འགྲེལ་རྩ་བ་ལེའུ་དང་པོའི་བསྡུ་ཚིག་དང་པོ་དང་། ལེའུ་གཉིས་
པ། རྒྱན་འཇུག་ཆ་ཚང། མཛོད་གནས་འགའ་ཤས་ལས་མེད་ཀྱང་དེའི་འཕྲོ་འདོན་
རྒྱུན་དུ་འཇུག་པར་མཛད་ཅིང་། སྐབས་དེར་མཁོ་བའི་སྔགས་ཀྱི་གཞུང་བསྒྱུར་ཞིག་
ཀྱང་མཛད། རྣམ་འགྲེལ་མཚན་བཏགས་ཀྱི་སྤྱི་འགྱུར་སྐབས་མཁས་མང་འདུས་པ་རྒྱ་
མཚོའི་དབུས་སུ་ཐོས་གླིང་གི་དམ་བཅའ་ཆེན་མོ་མཚན་ཐོག་ཐག་རྣམ་འགྲེལ་དམ་
བཅའ་ཆེན་མོ་འཇོག་གནང་མཛད། སྐབས་དེར་མཁོ་བའི་ཚད་མ་རྣམ་འགྲེལ་ལེའུ་
བཞི་གའི་བཤད་པ་བསྟན་བཅོས་ཚད་མ་རྣམ་འགྲེལ་གྱི་ཁྱབ་ཁྱབ་མཁས་པའི་མགུལ་
རྒྱན་ཞེས་བྱ་བ་ཞིག་ཀྱང་མཛད་ཡོད། དེ་ནས་བཀྲས་དགོན་ཁྱམས་རྭ་ཆེན་མོར། གྲྭ་
ཚང་ཟུར་ཆེན་བཞིས་གཙོས་གཟུར་གནས་མཁས་པའི་དབང་པོའི་མདུན་སར་རྣམ་
འགྲེལ་གྱི་རིགས་ལུང་གི་བགྲོ་གླེང་། དཔང་པོ་གསན་སྤྲོ་བ་དང་། རྒྱལ་བའི་བསྟན་
པ་རིན་པོ་ཆེའི་མིག་རྒྱན་དུ་འགྲོ་བ་ཞིག་མཛད་དེ་རབ་འབྱམས་ཁྲི་འདོན་དང་འབྲེལ་
དཀའ་ཆེན་མཚན་བཏགས་བཞེས་པ་དང་ཆབས་ཅིག་ཚོགས་ཆེན། གྲྭ་ཚང་། ཁང་
ཚན་བཅས་ཚང་མར་རྟེན་གསུམ་མཆོད་སྤྲིན་དང་། དགེ་འདུན་བསྙེན་བཀུར་སོགས་
ཚན་ཆེ་བའི་གཏོང་སྒོ་མཛད་དགོས་རྣམས་ལེགས་པར་གྲུབ། དེ་ནས་མི་རིང་བར་
རྒྱུད་པ་གྲྭ་ཚང་གི་སྔར་སྲོལ་གསང་འདུས་རྩ་རྒྱུད་དང་གསང་བདེའི་ཆོ་ག་བཅས་
རྒྱུགས་འབུལ་གྱི་རིམ་པ་རྣམས་སྔོན་དུ་སོང་ནས་གྲྭ་ཚང་དེར་ཞུགས། དེར་ཞུགས་
ནས་གསང་བདེ་འཇིགས་གསུམ་སོགས་ཀྱི་ཐུན་མོང་དང་ཐུན་མོང་མ་ཡིན་པའི་ཚོ་ག་
ཕྱག་ལེན་དང་། འདོན་རྟ་དབྱངས། དཀྱིལ་འཁོར་གྱི་ཐིག་དང་རྡུལ་ཚོན། ཕྱག་
300

མཚན་གར་འཆམས་ལ་སོགས་པ་ཁྲལ་སེལ་སླ་ཆོས་ཙམ་མིན་པར་དམ་པ་གོང་མའི་
ཕྱག་ལེན་མ་ཉམས་པ་བརྒྱུད་འཛིན་མཛད། དེ་ནས་ཀྱང་དུས་འཁོར་གྲྭ་ཚང་གི་ཆོག་
གྲར་ཕེབས་ཏེ། དཔལ་དུས་ཀྱི་འཁོར་ལོའི་དཀྱིལ་འཁོར་བྲིས་ཐིག་རྡུལ་ཚོན་གར་
དབྱངས་ཀུན་ལ་སྦྱངས་འབྲས་མཐར་ཐོན་པ་མཛད་དེ་དུས་འཁོར་དབུ་མཛད་ཀྱི་
ཐུགས་འགན་ཡང་བཞེས།
དགུང་གྲངས་སོ་གཅིག་བཞེས་སྐབས་བཀྲ་ཤིས་ལྷུན་པོའི་ལྷ་སྡེ་མི་སྡེའི་སྤྱི་
འདུས་མི་གྲངས་སུམ་བརྒྱ་སྐོར་དང་ལྷན་དུ་༧གོང་ས་སྐྱབས་མགོན་པཎ་ཆེན་སྐུ་གོང
མ་གདན་སར་གདན་ཞུའི་ཆེད་དུ་སྐུ་འབུམ་དུ་བཅར་ཏེ་༧གོང་ས་མཆོག་དང་གསེར་
ཞལ་དངོས་མཇལ་སྐལ་བཟང་ཐོབ་ཀྱང༌། ནག་ཕྱོགས་བདུད་རིགས་ཀྱི་སྟོབས་ལ་
གངས་ཅན་སེར་སྐྱའི་བསོད་ནམས་ཀྱིས་འགྲན་མ་ཐུབ་པའི་རྐྱེན་གྱིས་༧གོང་ས་མཆོག་
རང་གདན་དུ་ཆིབས་བསྒྱུརམ་ཐུབ་པར་སྐྱེ་རྒུ་མདོར་ཞིང་གཤེགས། རྗེ་བླ་མ་མཆོག་
ཉིད་ཨ་མདོ་ཁུལ་དུ་བཞུགས་རིང། སྐུ་འབུམ་བྱམས་པ་གླིང་དང་། རྒྱ་ཡག་བླ་བྲང་།
བཀྲ་ ཤིས་ འཁྱིལ་ སོགས་ དགོན་ སྡེ་ དང་ ས་ གནས་ མང་ པོར་ གསུངས་ ཆོས་ དང་།
མཇལ་ཁ་ཞུ་མི་བགྲང་ལས་འདས་པའི་རེ་བ་བསྐངས། དེ་ནས་གདན་སར་ཆིབས་
ཞལ་འཁོད་རྗེས་དད་སྦྱིན་སེར་སྐྱ་རྣམས་ཀྱི་འབུལ་བ་རྣམས་བར་མ་དོར་ཆུད་མི་ཟ་
བར་རང་གཞན་དོན་གཉིས་འགྲུབ་པའི་ཕྱིར། ཐོས་གླིང་གྲྭ་ཚང་དང་། སྔགས་པ་གྲྭ་
ཚང་བཅས་ལ་འཆམས་གོས། ཞལ་ཐང་། དགེ་འདུན་གྱི་ཉེར་མཁོའི་ཡོ་བྱད་མང་པོ་
དང་། དེ་བཞིན་བཞད་པ་ཁང་ཚན་དང༌། བདེ་འབྱོར་མི་ཚན། ཆོས་སྦུག བདེ་
བ་ཅན་པ། བཞད་དངུལ་ཆུ་རི་ཁྲོད་དང་། གྲྭ་ཚང་། ཐུབ་བསྟན་དགོན། བཀྲ་
ཤིས་དགེ་འཕེལ། པད་མ་ཆོས་ལྡིང་བཅས་ལ་ཡང་བཞུགས་གདན་དང་། མཆོད་
རྫས་སོགས་ཀྱི་སྦྱོར་འབུལ་གྱ་ནོམས་མཛད་པ་དང་ཆབས་ཅིག རྟེན་གསུམ་ལ་མཆོད་
301

སྤྲིན་དང་། དགེ་འདུན་བསྙེན་བཀུར་ཡང་གཏོས་ཆེ་བ་མཛད་དོ། །
དགུང་ལོ་བཞི་བཅུ་བཞེས་སྐབས་༧གོང་ས་སྐྱབས་མགོན་པཎ་ཆེན་སྐུ་གོང་
མའི་སྐུ་གདུང་དང་། མཆོག་སྤྲུལ་རིན་པོ་ཆེའི་རྩད་དཔྱོད་ཞབས་ཞུའི་དོན་གཅོད་དུ་
ཕེབས་ཏེ་༧སྐྱབས་མགོན་སྐུ་གོང་མའི་འདྲ་སྐུ་རིན་པོ་ཆེ་ལ་མཆོད་འབུལ་ཟབ་རྒྱས་
དང་འབྲེལ་སྐུ་འབུམ་བྱམས་པ་གླིང་དུ་གདན་ཞུས་ཀྱི་གསེར་གདུང་རིན་པོ་ཆེའི་སྐུ་
མདུན་དུ་ད་ལྟ་ཡང་འགྲོ་བའི་བསོད་ནམས་ཀྱི་ཞིང་དུ་བཞུགས་མུས་ལགས་སོ། ། །
སྐབས་དེ་དུས་ཀྱང་དགོན་གནས་དེ་དག་སོགས་སུ། དཔལ་དུས་ཀྱི་འཁོར་ལོའི་
དབང་ཆེན་དང་། གསང་བདེ། འཇིགས་བྱེད་དཔའ་གཅིག་བཅས་ཀྱི་དབང་སོགས་
ཟབ་པ་དང་རྒྱ་ཆེ་བའི་ཆོས་ཀྱི་དགའ་སྟོན་རྒྱས་པར་མཛད། སླར་བཀྲ་ཤིས་ལྷུན་པོར་
ཞབས་སོར་འཁོར་རྗེས་དངུལ་ཆུའི་བཀའ་འགྱུར་ལྷ་ཁང་གི་གསུང་རྟེན་དུ་བཀའ་
བསྟན་ཆ་ཚང་ན་བཟའ་གདོང་དར་དང་བཅས་པ། པཎ་ཆེན་སྐུ་ཕྲེང་རིམ་པ་དང་།
རྗེ་ཡབ་སྲས་གསུམ་གྱི་གསུང་འབུམ། དཔལ་ལྷུན་དུ་ཡོད་པའི་ཡོངས་འཛིན་གློ་སྦུག་
པ་བློ་བཟང་སྦྱིན་པ་སོགས་ཡོངས་འཛིན་སོ་སོའི་གསུང་ཇི་ཡོད་ཀྱི་པར་འདེབས་
མཛད་པ་དང་། རྒྱལ་བ་སེངྒེ་ང་རོའི་སྐུ་བརྙན་སོགས་སྐུ་རྟེན་ཡང་ཇི་སྙེད་གཅིག་
གསར་བཞེངས་མཛད།
དགུང་ལོ་ཞེ་དགུ་བཞེས་པར། གསང་སྔགས་རྒྱུད་པ་གྲྭ་ཚང་གི་རྡོ་རྗེ་སློབ་
དཔོན་གྱི་ཁྲིར་ཕེབས། གསང་འདུས་འགྲེལ་པ་བཞི་སྦྲགས་ཀྱི་འཁྲིད་སློབ་དཔོན་གོང་
མ་རྣམས་ཀྱི་ཕྱག་བཞེས་མི་ཉམས་པར་རྩལ། གྲྭ་ཚང་དེ་གའི་སྔར་ཡོད་ཆོ་གའི་སྟེང་
ཀུན་རིག་རས་བྲིས་ཀྱི་སྒྲུབ་མཆོད་རྡུལ་ཚོན་སྒྲུབ་མཆོད་དུ་བསྒྱུར་བར་གནང༌། ཆོས་
ཐོག་བརྒྱད་སོ་སོར་རིམ་གཉིས་ཀྱི་དམ་བཅའ་གསར་བཙུགས་མཛད་དེ་པཎ་ཆེན་སྐུ་
ཕྲེང་དྲུག་པ་དང་། དགུ་པའི་ཐུགས་བཞེད་མཇུག་སྐྱོངས་གནང་།
302

དགུང་གྲངས་ང་གཅིག་བཞེས་སྐབས་གཙང་སྟོད་གངས་ཅན་ཆོས་འཕེལ་དུ་
གདན་ཞུས་ལྟར་ཕེབས་ཏེ་ས་གནས་དེར། གངས་ཅན་ཤེལ་དཀར། ཤིང་ལུང་
དགོན་བཅས་ཀྱི་གྲྭ་གྲངས་སུམ་བརྒྱ་བརྒལ་བར་འཇིགས་བྱེད་ལྷ་བཅུ་གསུམ་གྱི་དབང་
ཆེན། མགོན་པོ་ཕྱག་དྲུག་སོགས་ཀྱི་རྗེས་གནང་། བླ་མ་ལྔ་བཅུ་པ་དང་། ལམ་གཙོ་
སོགས་ཀྱི་བཤད་ལུང་། འདི་དང་སྐབས་གཞན་དུ་ཡང་དགེ་ཚུལ་སློང་གི་སྡོམ་པ་ཡང་
མང་དུ་རྩལ།
དགུང་གྲངས་ང་གསུམ་བཞེས་པ་སྤྱི་ལོ་༡༩༥༣ལོར་མེས་རྒྱལ་ལ་བལྟ་སྐོར་དུ་
ཕེབས་རོགས་སུ་སྔགས་ཟུར་རིན་པོ་ཆེ་བློ་བཟང་དཔལ་ལྡན། ཨ་ལིས་རིན་པོ་ཆེ་བློ་
བཟང་འཇམ་དཔལ། བཞད་པ་ཁྱུང་པོ་རིན་པོ་ཆེ་བློ་བཟང་དོན་ཡོད་བཅས་ལྷན་དུ་
ཡོད། དེ་དུས་ཁམས་ཕྱོགས་ལྷོ་རྫོང་དུ་ཕེབས་སྐབས་གཞི་བཀྲམ་དགོན་གྱི་གདན་
ཞུས་ལྟར་ཕེབས་ནས་འདོད་ཆོས་མང་པོ་རྩལ་བ་དང་། མཇུག་ཏུ་ཐ་མའི་བཀའ་
ཆེམས་ཡིན་ཞེས་གསུངས་པར་ཁྱུང་པོ་རིན་པོ་ཆེ་ནས་དེའི་དགོངས་གཞི་ཞུས་ལན་དུ།
དདེ་འདྲ་ཞིག་མིན་ནམ་ཞེས་གསུངས་པ་དེ་འབྱུང་འགྱུར་གྱི་བརྡ་ཞིག་ཡིན་པར་གོ་
ཐུབ་ཅེས་ཁྱུང་པོ་རིན་པོ་ཆེ་ནས་གསུངས། པེ་ཅིང་དུ་ཕེབས་རྗེས་གཞུང་གནས་ཀྱི་
མཁན་ཆུང་ཐུབ་བསྟན་དགའ་པ་གཤེགས་པས་ཞབས་ཁོངས་ཀྱི་རེ་བ་ལྟར། རྗེ་བླ་མ་
འདིས་གཙོ་མཛད་ནས། རང་རེའི་སྤྲུལ་སྐུ་རྣམས་དང་། ཚེ་སྨོན་གླིང་རིན་པོ་ཆེ།
སེར་བྱེསམཁན་ཟུར་ཐུབ་བསྟན་བསམ་གཏན་སོགས་སེ་འབྲས་ཀྱི་བླ་སྤྲུལ་ཁག་དང་
བཅས་པས་སྦྱང་ཆོག་བསྔོ་སྨོན་མཛད་དེ་ཁོང་ཚོའི་རེ་བ་སྐོངས་པར་མཛད། དེ་ནས་
མི་རིང་བར་རང་གདན་དུ་ཆིབས་ཁ་བསྒྱུར།
དགུང་གྲངས་ང་དྲུག་བཞེས་སྐབས་༧གོང་ས་སྐྱབས་མགོན་པཎ་ཆེན་ཐམས་
ཅད་མཁྱེན་གཟིགས་ཆེན་པོ་རྗེ་བཙུན་བློ་བཟང་འཕྲིན་ལས་ལྷུན་གྲུབ་ཆོས་ཀྱི་རྒྱལ་
303

མཚན་དཔལ་བཟང་པོའི་རིགས་ཀྱི་ཅོད་པན་དུ་ཕེབས། སྤྱི་ལོ་༡༩༥༦ལོར་གནས་
བརྟན་སྡེ་པའི་ལུགས་ཀྱི་བསྟན་རྩིས་ལྟར། བདག་ཅག་གི་སྟོན་པ་མྱ་ངན་ལས་འདས་
ནས་ལོ་ཉིས་སྟོང་ལྔ་བརྒྱ་འཁོར་བའི་དྲན་གསོའི་དུས་ཆེན་དུ། དབུས་འགྱུར་བྱང་
ཆུབ་ཆེན་པོའི་ཆོས་ཚོགས་ནས་༧རྒྱལ་མཆོག་ཡབ་སྲས་རྣམ་གཉིས་གདན་ཞུས་ལྟར་
ལྷན་བཅར་དུ་ཕེབས། ཉིན་ཤས་རིང་ཆོས་ཚོགས་ཀྱི་མཛད་སྒོ་ཁག་ལ་རིམ་ཕེབས་ཀྱི་
རྗེས་སུ། རྡོ་རྗེ་གདན་དང་། ཝ་ར་ཎ་སི། ན་ལེག རྩྭ་མཆོག་གྲོང་། ལུ་འབི་ནི།
བྱ་རྒོད་ཕུང་པོའི་